  Наталья Тетерина 2018-тӥ арын Удмуртие 856 сюрс туристъёс вуылӥзы. Кылем арын ӵошатыса, со 28 процентлы ятыргес. Кызьы ивортэ аналитикая  агентстволэн пресс-службаез, элькунмы тужгес трос куноосты пумитам Россиысь 40 улосвылъёс пӧлы шедиз. Туристъёслэн лыдзыя нырысетӥ интыын Москва. Кунлэн шоркараз кылем арын 23,5 миллионлэсь трос куноос вуылӥзы. 17 миллионлэсь ятыр адямиез Краснодар шаер пумитаз. Куинетӥ интыын – Москва улосвыл, кытчы кылем арын 15 миллион туристъёс вуылӥзы. Со сяна, топ-20 интыос пӧлы Санкт-Петербург, Крым, Приморье, Владимир но Ярославль улосвылъёс, Татарстан, Тюмень, Ленинград, Вологда улосвылъёс, Башкирия, Калуга улосвыл, Алтай шаер, Астрахань улосвыл, Горной Алтай Элькун, Иркутск но Калининград улосвылъёс но Ставрополь шаер пыризы. Пусъемын, туристъёслэн лыдзы тужгес трослы будӥз Ленинград улосвылын (50 процентлы) но Крымын (28 процентлы).  Тегъёс: Туризм Ижкар Удмуртия Удмуртиысьтуризм  